Diari Oficial de la Generalitat Valenciana


Sumari del DOGV 7012, del 26-04-2013 (2013/4009)

ORDE 8/2013, de 3 d'abril, de la Conselleria de Presidència i Agricultura, Pesca, Alimentació i Aigua, per la qual es concedix la protecció nacional transitòria a la denominació d'origen protegida «Pago Chozas Carrascal».
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7012

Data del DOGV
:   26-04-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/4009


Data del document
:   03-04-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Ordre

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua

ORDE 8/2013, de 3 d'abril, de la Conselleria de Presidència i Agricultura, Pesca, Alimentació i Aigua, per la qual es concedix la protecció nacional transitòria a la denominació d'origen protegida «Pago Chozas Carrascal». [2013/4009]  
Mitjançant la Resolució de 27 de setembre de 2012, de la Conselleria d'Agricultura, Pesca, Alimentació i Aigua (DOCV 6875, 03.10.2012), i la corresponent correcció d'errors (DOCV 6916, 04.12.2012), la conselleria competent en matèria de figures de qualitat diferenciada agroalimentàries emet una decisió favorable en relació amb la sol·licitud de protecció de la denominació d'origen protegida «Pago Chozas Carrascal».  
Amb caràcter previ a la decisió favorable es va realitzar el corresponent tràmit d'oposició en el registre de la denominació d'origen protegida «Pago Chozas Carrascal», de conformitat amb el que preveu el paràgraf 2n de l'apartat 3 de l'article 118 septies, «Procediment nacional preliminar», del Reglament (CE) núm. 1234/2007, del Consell, de 22 d'octubre de 2007, pel qual es crea una organització comuna de mercats agrícoles i s'establixen disposicions específiques per a determinats productes agrícoles (Reglament únic per a les OCM).  
Posteriorment, després de la decisió favorable a la sol·licitud de protecció, la Comunitat Valenciana va ser informada de la transmissió de la sol·licitud d'inscripció de la denominació d'origen protegida «Pago Chozas Carrascal» a la Comissió Europea per part del Ministeri d'Agricultura, Alimentació i Medi Ambient, amb data de registre d'entrada en la Comissió de 12 de desembre de 2012, d'acord amb el que preveu l'apartat 2n de l'article 15 del Reial Decret 1335/2011, de 3 d'octubre, pel qual es regula el procediment per a la tramitació de les sol·licituds d'inscripció de les denominacions d'origen protegides i de les indicacions geogràfiques protegides en el registre comunitari i l'oposició a estes.  
La concessió d'una protecció nacional de caràcter transitori, que cessa quan la Comissió Europea adopta una decisió sobre la inscripció en el seu registre, es preveu expressament en l'apartat 7 de l'article 118 septies «Procediment nacional preliminar» del Reglament (CE) núm. 1234/2007, del Consell, de 22 d'octubre de 2007, abans esmentat.  
Als efectes de tramitar esta protecció nacional transitòria, l'apartat 2n de l'article 17 del Reial Decret 1335/2011, de 3 d'octubre, pel qual es regula el procediment per a la tramitació de les sol·licituds d'inscripció de les denominacions d'origen protegides i de les indicacions geogràfiques protegides en el registre comunitari i l'oposició a estes, establix expressament que correspon a l'òrgan competent d'una comunitat autònoma la concessió de la protecció nacional transitòria, i la publicació d'esta en el Boletín Oficial del Estado, quan una denominació d'origen siga d'un àmbit territorial que no excedix el de la comunitat autònoma. La denominació d'origen protegida «Pago Chozas Carrascal» no excedix l'àmbit de la Comunitat Valenciana i, per tant, és d'aplicació el que preveu l'apartat 2n de l'article 17 abans esmentat.  
Basant-se en el que s'ha expressat i d'acord amb el que preveu el Decret 179/2012, de 14 de desembre, del Consell, pel qual s'establix l'estructura orgànica bàsica de la Presidència i de les conselleries de la Generalitat; el Decret 187/2012, de 21 de desembre, del Consell, pel qual s'aprova el Reglament Orgànic i Funcional de la Presidència i de la Conselleria de Presidència i Agricultura, Pesca, Alimentació i Aigua on establix que correspon a la Direcció General d'Empreses Agroalimentàries i Pesca la gestió de les actuacions de les figures de qualitat diferenciada, i l'article 28 de la Llei 5/1983, de 30 de desembre, del Consell, que assigna al conseller competent la funció d'exercir la potestat reglamentària en les matèries pròpies de la seua conselleria, a proposta de la Direcció General d'Empreses Agroalimentàries i Pesca,   
  
  
ORDENE  
  
Article primer. Concessió de la protecció nacional transitòria  
Concedir la protecció nacional transitòria a la denominació d'origen protegida «Pago Chozas Carrascal», d'acord amb el que preveu l'apartat 7 de l'article 118 septies, «Procediment nacional preliminar», del Reglament (CE) núm. 1234/2007, del Consell, de 22 d'octubre de 2007, pel qual es crea una organització comuna de mercats agrícoles i s'establixen disposicions específiques per a determinats productes agrícoles (Reglament únic per a les OCM).  
  
Article segon. Publicació del plec de condicions  
Publicar en el Boletín Oficial del Estado el plec de condicions de la denominació d'origen protegida «Pago Chozas Carrascal», i assenyalar l'adreça de la pàgina web de la conselleria competent en matèria de qualitat diferenciada agroalimentària, en la qual es troba publicat, la qual és:  
  
  
  
DISPOSICIÓ ADDICIONAL  
  
Única. Regla de no gasto  
La implementació i el posterior desplegament d'esta orde no podrà tindre cap incidència en la dotació de tots i cada un dels capítols de gastos assignats a la conselleria competent en matèria de figures de qualitat agroalimentària diferenciada i, en tot cas, haurà de ser atés amb els mitjans personals i materials de l'esmentada conselleria.  
  
  
DISPOSICIÓ TRANSITÒRIA  
  
Única. Cessament de la protecció nacional transitòria  
D'acord amb el que preveu l'apartat 7 de l'article 118 septies, «Procediment nacional preliminar», del Reglament (CE) núm. 1234/2007, del Consell, de 22 d'octubre de 2007, pel qual es crea una organització de mercats agrícoles i s'establixen disposicions específiques per a determinats productes agrícoles (Reglament únic per a les OCM), la protecció nacional transitòria cessarà en la data en què s'haja adoptat una decisió de registre o la denegació per part de la Comissió Europea.  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions d'igual rang o d'inferior que siguen contràries al que preveu esta orde.  
  
DISPOSICIÓ FINAL  
  
Única. Entrada en vigor  
Esta orde entra en vigor el mateix dia que es publique en el Diari Oficial de la Comunitat Valenciana.  
  
València, 3 d'abril de 2013  
  
El conseller de Presidència i   
Agricultura, Pesca, Alimentació i Aigua.   
JOSÉ CÍSCAR BOLUFER